|  |  |
| --- | --- |
| **STANDARDNI OBRAZAC SADRŽAJA DOKUMENTA ZA SAVJETOVANJE** | |
| Naslov dokumenta | **NACRT ODLUKE**  **O NAČINU OSTVARIVANJA PREDNOSTI PRI UPISU DJECE U DJEČJE VRTIĆE GRADA KARLOVCA** |
| Stvaratelj dokumenta, tijelo koje provodi savjetovanje | Upravni odjel za društvene djelatnosti |
| Svrha dokumenta / obrazloženje | Predškolski odgoj i obrazovanje te skrb o djeci rane i predškolske dobi uređeni su odredbama Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22). Zakon o izmjenama i dopunama Zakona o predškolskom odgoju i obrazovanju, objavljen je u Narodnim novinama broj 57/22. te je stupio na snagu dana 28. svibnja 2022. godine. Budući je Zakonom o izmjenama i dopunama Zakona o predškolskom odgoju i obrazovanju došlo do promjene prednosti pri upisu u dječji vrtić potrebno je donijeti novu Odluku o načinu ostvarivanja prednosti pri upisu u dječje vrtiće kojima je osnivač Grad Karlovac koja će sadržavati i odredbe koje će olakšati i pojasniti način upisa djece.  Kako je Grad Karlovac osnivač Dječjeg vrtića Četiri rijeke i Dječjeg vrtića Karlovac, obje ustanove primjenjivat će Odluku o načinu ostvarivanja prednosti pri upisu djece u dječje vrtiće Grada Karlovca u svom radu.  Člankom 20., stavkom 3. Zakona o izmjenama i dopunama Zakona o predškolskom odgoju i obrazovanju (Narodne novine br. 57/22) određeno je da prednost pri upisu u dječji vrtić kojem je osnivač jedinica lokalne ili područne (regionalne) samouprave za iduću pedagošku godinu imaju djeca koja do 1. travnja tekuće godine navrše četiri godine života.  Stavkom 4. istog Zakona određeno da ako dječji vrtić kojem je osnivač jedinica lokalne ili područne (regionalne) samouprave ne može upisati svu prijavljenu djecu nakon upisa djece iz stavka 3. članka Zakona, djeca se upisuju na način da prednost pri upisu imaju djeca roditelja invalida Domovinskog rata, djeca iz obitelji s troje ili više djece, djeca oba zaposlena roditelja, djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, djeca samohranih roditelja, djeca jednoroditeljskih obitelji, djeca osoba s invaliditetom upisanih u Hrvatski registar osoba s invaliditetom, djeca koja su ostvarila pravo na socijalnu uslugu smještaja u udomiteljskim obiteljima, djeca koja imaju prebivalište ili boravište na području dječjeg vrtića te djeca roditelja koji primaju doplatak za djecu ili roditelja korisnika zajamčene minimalne naknade.  Gore imenovanim Zakonom način ostvarivanja prednosti pri upisu djece u dječji vrtić uređuje osnivač dječjeg vrtića svojim aktom. U skladu s naprijed navedenim, nacrtom prijedloga nove odluke namjerava se unaprijediti sustav upisa u dječje vrtiće kojima je osnivač Grad Karlovac i osigurati transparentnost istog. |
| Datum dokumenta | **17.3.2023.** |
| – metoda savjetovanja koja će se primijeniti:  web savjetovanje | |
| – objašnjenje eventualnih već donesenih odluka i pojašnjenje razloga za odabir pojedine opcije: | |
| – ako je relevantno, različiti izvori mišljenja i informacija te činjenični podaci s temeljitim popratnim referencama (npr. Znanstvenika ili skupina korisnika) | |
| * rok zaprimanja odgovora: 17.4.2023. | |
| – ime, adresa i, gdje god je moguće, broj telefona i e-mail adresa osobe kojoj se sudionici savjetovanja mogu obratiti za dodatne upite:  Gabrijela Crnjac, Ivana Banjavčića 9, Grad Karlovac, [gabrijela.crnjac@karlovac.hr](mailto:gabrijela.crnjac@karlovac.hr) | |
| * **Odgovori će biti dostupni, osim kada je onaj koji je poslao odgovor tražio da ostanu povjerljivi** | |
| – pojašnjenje eventualnih ograničenja koja bi mogla dovesti u pitanje potpunu primjenu smjernica Kodeksa | |